[{"text_idx": "#000004", "text": "Mae ein gweithgareddau\u2019n hybu hunan-gred ac yn datblygu sgiliau bywyd, gan roi i blant a rhai yn eu harddegau y dyhead a\u2019r cyfleoedd sydd eu hangen arnyn nhw i gyflawni\u2019u potensial."}, {"text_idx": "#000005", "text": "Elusen ydym ni, ac rydym yn dibynnu ar haelioni ein cefnogwyr i gyflawni ein cenhadaeth. P\u2019un a ydych chi\u2019n penderfynu gwneud cyfraniad ariannol un tro neu\u2019n trefnu cyfraniadau misol, rydym yn addo y bydd y cyfraniad a wnewch heddiw\u2019n gwneud gwahaniaeth go iawn i\u2019n gwaith, gan ganiata\u0301u i ni gynllunio\u2019n fwy hyderus at y dyfodol a rhoi i\u2019n haelodau y profiadau a\u2019r cyfleoedd gorau posib."}, {"text_idx": "#000006", "text": "Yn o\u0302l gwaith ymchwil, mae pob \u00a31 a gaiff ei buddsoddi yn Elusen Aloud yn werth dros \u00a313 i\u2019n cymunedau lleol \u2013 fel buddsoddiad yn y dyfodol drwy eu pobl ifanc. Felly bydd eich \u00a320 y mis yn werth mwy na \u00a3260 y mis i\u2019r bobl ifanc yma, eu teuluoedd a\u2019u cymunedau ehangach, a\u2019r buddion parhaus y mae hyn yn ei roi i\u2019r gymdeithas."}, {"text_idx": "#000007", "text": "Rydym wrth ein bodd o gael ein cefnogi gan gyfeillion ym mhedwar ban byd. Er mai i gefnogwyr yn y Deyrnas Unedig yn unig y gallwn drefnu i dderbyn rhoddion drwy Ddebyd Uniongyrchol, gall cefnogwyr rhyngwladol bellach wneud Taliadau Rheolaidd o\u2019ch cerdyn talu cysylltiedig."}, {"text_idx": "#000008", "text": "Os hoffech siarad am ffyrdd eraill y gallwn gyfrannu, cysylltwch a\u0302 ni."}, {"text_idx": "#000009", "text": "Cefnogwch ein gwaith drwy wneud cyfraniad ariannol unigol heddiw. Ychydig eiliadau fydd yn ei gymryd a gall wneud gwahaniaeth mawr!"}, {"text_idx": "#000010", "text": "Mae cyfrannu i Elusen Aloud drwy neges destun yn ffordd gyflym a hawdd i helpu i ddarparu cyfleoedd unigryw i bobl ifanc yng Nghymru."}, {"text_idx": "#000012", "text": "Helpwch i wneud gwahaniaeth sylweddol drwy drefnu cyfraniadau drwy Ddebyd Uniongyrchol heddiw."}, {"text_idx": "#000016", "text": "Hybu Cymunedau Iachach a Hapusach"}, {"text_idx": "#000017", "text": "Mae\u2019n ffaith hysbys bod canu\u2019n ffordd wych i gynnal lles corfforol a meddyliol. Mae rhieni 91% o\u2019n cyfranogwyr hefyd yn gweld gwelliant yn lefelau hyder eu plentyn."}, {"text_idx": "#000018", "text": "Mae ein gweithgarwch wedi\u2019i ddylunio\u2019n benodol gan ystyried pobl ifanc. Rydym yn creu cymuned lle mae rhai yn eu harddegau yn gwneud ffrindiau oes, yn dod o hyd i\u2019w llais ac yn datblygu sgiliau penodol i fanteisio\u2019n llawn ar eu gwir botensial."}, {"text_idx": "#000019", "text": "Rydym yn cynnig profiadau cerddorol rhagorol mewn lleoliadau arbennig ledled y byd gan rannu llwyfan ag artistiaid byd-enwog. Caiff y perfformiadau hynny eu darlledu ar draws platfformau rhyngwladol."}, {"text_idx": "#000020", "text": "Mae ein haelodau a\u2019u teuluoedd yn aml yn dweud bod cymryd rhan yn ein gweithgareddau fel bod yn rhan o deulu. Rydym yn falch o helpu pobl i chwarae eu rhan yn egni\u0308ol yn ein cymdeithas."}, {"text_idx": "#000021", "text": "Mae ein gweithgareddau\u2019n addysgu sgiliau allweddol heb farnu a heb fod yn gystadleuol, gan feithrin gwerthoedd gwaith ti\u0302m, parch a chyfrifoldeb."}, {"text_idx": "#000022", "text": "Mae Arweinyddion hyfryd ein corau nid yn unig yn gerddorion proffesiynol, ond hefyd yn esiamplau cadarnhaol i\u2019n cyfranogwyr. Mae cyn aelodau\u2019n aml yn dod yn arweinyddion corau, gwirfoddolwyr neu ymddiriedolwyr eu hunain, gan roi\u2019n o\u0302l i\u2019r elusen ac annog y genhedlaeth nesaf."}, {"text_idx": "#000023", "text": "Aelodau Calon sy\u2019n cynnal curiad Elusen Aloud, ac yn chwarae rhan allweddol yn ein llwyddiant."}, {"text_idx": "#000024", "text": "\u201cYn llythrennol, fe wnaeth Elusen Aloud newid fy mywyd er gwell. Daeth ar adeg pan oedd angen gobaith arnaf i. Efallai nad oes angen yr hwb arnaf i mwyach, ond anghofiaf i fyth sut wnaeth Only Boys Aloud roi diben i mi pan oeddwn i\u2019n meddwl nad oedd unrhyw ddiben.\u201d"}, {"text_idx": "#000025", "text": "Byddwch ymysg y cyntaf i glywed am ddigwyddiadau ar y gweill ac unrhyw newyddion cyffrous"}]